# Beurièras

Beurièras (Beaurières en francés) es una comuna occitana de Daufinat situaa dins lo departament de Droma e la region d'Auvèrnhe-Ròse-Aups, ancianament de Ròse-Aups.

## Geografia

Pichona municipalitat de la Droma situaa au fons d'una vau e traversaa per la rota dau còl de Cabre que religa Valença e Diá als Auts Aups e au Briançonés cap a Itàlia, Beurièras compta pas que 90 abitants permanents, gaire mai l'estiu, per una superfícia de 2 458 ectaras. Dos rius se renjonhon en avau dau vilatge. Lo Maravel, que ven de Forcinet, e Chaurana qu'a sa font près dau còl de Cabre.
Lo relèu d'aquela municipalitat a accidentat, e compta mai de pendas que de planas. Presat dels caçaires , dels passejaires, son territòri vast e vèrge es son punt fòrt.

### Comunas vesinas
## Toponimia
### Atestacions istoricas

Las atestacions istoricas son Beurerias (1280), Beureria (Sègle XIV), capella de Beureriis (1449), ecclesia Beati Petri de Beureriis (1509), Beureriis (1516), cura de Beurreriis (Sègle XIV), Beurières (1544), Beaurières (1576).

### Atestacions occitanas

Lo nom de la comuna es estat ortografiat per F.Mistral en nòrma mistralenca Béuriero. H.Schook a mostrat una incertitud fòrta dins l'ortografa dau nom de la comuna, embe 3 fòrmas diferentas: Beurièras, Bèurèiras e Bourièiras.

### Etimologia

Segon JC.Bouvier, seriá possible que lo nom de la comuna vendriá de l'oïl beuruère, que vau dire bruièira. L'aparicion dins lo nom francés de beau seriá lo fruch d'una re-interpretacion au moment de la francizacion dau nom de la comuna. Segon J.Astor, los noms de comuna Beurièras en Droma e Beurieras au Puèi de Doma derivarián de l'ancian occitan beure/bevre per lo vibre, embe per significacion "luòc frequentat per los vibres".

### Realizacion fonetica e toponim occitan

La prononciacion locala dau nom de la comuna es [bewˈʀjɛʀɔ].

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| març 2014 | 2020 | Bernard Russier | sense etiqueta | expèrt-comptable |
| 2010 | 2014 | Pascal Eydoux | | |
| març 2008 | octobre 2009 (mòrt) | Hélène Veyrier | | |
| març 2001 | 2008 | Pascal Eydoux | | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 87, totala: 89 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 259 | 272 | 333 | 273 | 300 | 375 | 377 | 390 | 371 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 360 | 396 | 390 | 374 | 405 | 426 | 1 498 | 768 | 425 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 410 | 395 | 339 | 310 | 304 | 325 | 270 | 261 | 200 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 143 | 160 | 101 | 114 | 97 | 65 | 83 | 85 | 85 88 |
| 2009 | 2010 |
| 84 87 | 85 87 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Droma

## Nòtas e referéncias

* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.30, https://gallica.bnf.fr/ark:/12148/bpt6k392934/f116.item
* ↑ F.Mistral, Lou Tresor dóu Felibrige, T.1, A-F, Marcel Petit C.P.M., 1979, p.281, https://gallica.bnf.fr/ark:/12148/bpt6k74854/f288.item
* ↑ Revista Lo Pitron, No.54, Ed. Lou Pitrou, 1991, p.3 e 4
* ↑ Revista Lo Pitron, No.57 Ed. Lou Pitrou, 1992, p.4
* ↑ H.Schook, Lo Tresaur dau Dioàs, 3e tirage, Edicions Lo Pitron, 2012, p.29
* ↑ JC.Bouvier, Noms de lieux du Dauphiné, Bonneton, 2002, p.182
* ↑ J.Astor, Dictionnaire des noms de familles et noms de lieux du Midi de la France, Éditions du Beffroi, 2002, page 133.